CELEX: 62010CN0200
Language: sk
Date: 2010-04-26 00:00:00
Title: Vec C-200/10 P: Odvolanie podané 26. apríla 2010 : Evropaïki Dynamiki — Proigmena Systimata Tilepikoinonion Pliroforikis kai Tilematikis AE proti rozsudku Všeobecného súdu (štvrtá komora) z  9. februára 2010 vo veci T-340/07, Evropaïki Dynamiki — Proigmena Systimata Tilepikoinonion Pliroforikis kai Tilematikis AE/Európska komisia

3.7.2010   
            
            
               SK
            
            
               Úradný vestník Európskej únie
            
            
               C 179/21
            
         Odvolanie podané 26. apríla 2010: Evropaïki Dynamiki — Proigmena Systimata Tilepikoinonion Pliroforikis kai Tilematikis AE proti rozsudku Všeobecného súdu (štvrtá komora) z 9. februára 2010 vo veci T-340/07, Evropaïki Dynamiki — Proigmena Systimata Tilepikoinonion Pliroforikis kai Tilematikis AE/Európska komisia
   (Vec C-200/10 P)
   2010/C 179/35
   Jazyk konania: angličtina
   
      Účastníci konania
   
   
      Odvolateľka: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (v zastúpení: N. Korogiannakis, Δικηγόρος)
   
      Ďalší účastník konania: Európska komisia
   
      Návrhy odvolateľky
   
   
               —
            
            
               zrušiť rozhodnutie Všeobecného súdu, nariadiť Komisii nahradiť škodu, ktorú odvolateľka utrpela z dôvodu nesplnenia zmluvných povinností v rámci výkonu zmluvy EDC-53007 EEBO/27873 o projekte nazvanom „e-Content Exposure and Business Opportunities“ a nariadiť Komisii nahradiť trovy konania odvolateľky v konaní na prvom stupni, ak by aj toto odvolanie bolo zamietnuté, ako aj nahradiť trovy konania tohto odvolania, ak by bolo prijaté.
            
         
      Odvolacie dôvody a hlavné tvrdenia
   
   Odvolateľka tvrdí, že Všeobecný súd nedostatočne jasne odôvodnil zamietnutie žalobných dôvodov, ktoré v konaní uviedla.
   Odvolateľka uvádza, že Všeobecný súd sa dopustil nesprávneho právneho posúdenia pri výklade článku 7 ods. 6 zmluvy, ktorý sa týka povinnosti zmluvných strán prijať potrebné opatrenia na zrušenie alebo zníženie ich záväzkov na základe listu Komisie, ktorý im oznamoval ukončenie zmluvy.